stanford-oval/wikipedia huggingface dataset:
הפינגווין (מיני-סדרה)
ביקורות

הסדרה זכתה להערכה רבה מצד המבקרים, עם דירוג של 94% באתר Rotten Tomatoes.
שידור

פרק הבכורה של המיני-סדרה עלה לשידור בשירות הזרמת המדיה "Max" ב־19 בספטמבר 2024 והיה זמין במקביל גם ב-HOT VOD וב-yes VOD.
שידור > נתוני צפייה

הסדרה פתחה עם 5.3 מיליון צופים בארצות הברית בכל הפלטפורמות בארבעת הימים הראשונים מאז עלייתה. הנתון כולל שידורים חוזרים ב-HBO וכן צפיות בסטרימינג, ומציב את הסדרה מעל עונת הפתיחה של "יורשים" (4.9 מיליון) והעונה השנייה של "הלוטוס הלבן" (4.1 מיליון). הסדרה כמעט השוותה את שיא הצפייה של "בלש אמיתי: ארץ הלילה", שפתחה עם 5.7 מיליון צופים. בנוסף, הסדרה רשמה את קהל הצופים הגדול ביותר בארבעת הימים הראשונים לעלייתה בשירות Max מאז "האחרונים מבינינו" בינואר 2023.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | השחקן הטוב ביותר במיני-סדרה, סדרת אנתולוגיה או סרט טלוויזיה | קולין פארל | זכייה |  |
| פרס גלובוס הזהב | 5 בינואר 2025 | השחקנית הטובה ביותר במיני-סדרה, סדרת אנתולוגיה או סרט טלוויזיה | כריסטין מיליאוטי | מועמדות |  |
| פרס גלובוס הזהב | 5 בינואר 2025 | מיני-סדרה, סדרת אנתולוגיה או סרט טלוויזיה הטוב ביותר | "הפינגווין" | מועמדות |  |
| פרס סטלייט | 26 בינואר 2025 | המיני-סדרה והסדרה המוגבלת הטובה ביותר או סרט קולנוע לטלוויזיה | "הפינגווין" | מועמדות |  |
| פרס סטלייט | 26 בינואר 2025 | השחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה | קולין פארל | זכייה |  |
| פרס סטלייט | 26 בינואר 2025 | השחקנית הטובה ביותר במיני סדרה, סדרה מוגבלת או סרט קולנוע שנעשה לטלוויזיה | כריסטין מיליאוטי | מועמדות |  |
| פרס סאטורן | 2 בפברואר 2025 | סדרת גיבורי העל הטובה ביותר | "הפינגווין" | מועמדות |  |
| פרס סאטורן | 2 בפברואר 2025 | השחקן הטוב ביותר בסדרת טלוויזיה | קולין פארל | זכייה |  |
| פרס סאטורן | 2 בפברואר 2025 | שחקנית המשנה הטובה ביותר בסדרת טלוויזיה | כריסטין מיליאוטי | זכייה |  |
| פרס סאטורן | 2 בפברואר 2025 | השחקן/ית הצעיר/ה הטוב/ה ביותר בסדרת טלוויזיה | רנזי פליז | מועמדות |  |
עופרה כהן

| --- | --- |

 לידה:  30 בספטמבר 1960 (בת 64) כפר סבא, ישראל 
 מקום לימודים:  תואר ראשון (BA) בשילוב אומנויות בחינוך בשלוחה הישראלית של אוניברסיטת לידס הבריטית. תואר שני (MA) בחינוך מיוחד בתחום מוגבלות שכלית באוניברסיטת בר-אילן.
 תחום יצירה:  מוזיקאית, מפיקה מוזיקלית, ויזמת חברתית למען אוכלוסייה עם מוגבלויות.
 פרסים והוקרה:  בשנת 2022 זכתה כהן להימנות עם "גיבורי השנה" של קשת ומפעל הפיס.
 
עופרה כהן (נולדה ב-30 בספטמבר 1960) היא מוזיקאית, מפיקה מוזיקלית ויזמת חברתית למען אוכלוסייה עם מוגבלויות.
ביוגרפיה

כהן נולדה בכפר סבא להוריה חנה ואהרון שמש, שמשפחותיהם עלו לישראל מסוריה ולבנון. למדה בבית הספר תיכון כצנלסון בכפר סבא, ועם סיום לימודיה שירתה בצה"ל ביחידת ממר"ם.
ביוגרפיה > השכלה

לאחר השחרור מצה"ל בין השנים 1992–1995 למדה הוראה וחינוך לגיל הרך בסמינר הקיבוצים עם התמחות במוזיקה אצל פרופ' חנוך רון וישראלה שוורץ. לאחר מכן לימדה מוזיקה, חלילים וכלי הקשה בבית ספר "רמז" בכפר סבא.
בשנת 1989 השתלמה בסמינר בינלאומי למורים למוזיקה בהולנד אצל פייר ואן האווה, מקדם גישת אורף שולוורק, המשלבת תנועה ונגינה. כהן הטמיעה ברחבי הארץ את הגישה שאותה כינתה "מוסיכיף", וערכה השתלמויות לגננות ומורות בארץ. היא ארגנה ימי מוזיקה בגני ילדים ובבתי ספר, יזמה פעילויות מוזיקליות קהילתיות והקפידה על שיתוף ילדים עם מוגבלויות בפעילויות.
למדה במדרשה למוזיקה של סמינר לוינסקי, ללימודי מורה בכירה למוזיקה לכיתות א'-י"ב. ב-1993 מונתה למדריכה ארצית למוזיקה מטעם הפיקוח על החינוך המוזיקלי במשרד החינוך.
בשנת 1995 למדה מוזיקה באוניברסיטה בזלצבורג, אוסטריה, ובשנת 1996 השתתפה בסמינר בינלאומי למורים למוזיקה באוסטריה כחלק ממשלחת של משרד החוץ.
בשנים 1999–2000 השלימה כהן תואר ראשון בשילוב אומנויות בחינוך בשלוחה הישראלית של אוניברסיטת לידס הבריטית.
השלימה לימודים בשנים 2017–2019 לתואר שני בחינוך מיוחד בתחום מוגבלות שכלית באוניברסיטת בר-אילן.
ביוגרפיה > פעילות מקצועית

בשנים 1994 – 2001 שימשה מדריכה ארצית למוזיקה מטעם הפיקוח המוזיקלי במשרד החינוך בפרויקט "בית ספר וגן מנגן".
בשנת 1997 שיפרה את מצבו של בנה התינוק שסבל מהיפוטוניה (מתח שרירים ירוד), בעזרת שילוב של מוזיקה בטיפול המוטורי שקיבל. בעקבות הצלחה זו גיבשה גישה ששיפרה תוצאות של טיפולים מוטוריים ששולבה בהם מוזיקה. מאורע זה השפיע רבות על רצונה לקדם שילוב בעלי מוגבלויות בחברה.
בשנים 1993–1999 הפיקה כהן פעילויות מוזיקליות ביישוב גני תקווה במסגרת הנושא "הזכות לכבוד והחובה לכבד" וערכה טקסי יום העצמאות ביישובים רבים. בכל האירועים שיתפה ילדים בסיכון וילדים עם צרכים מיוחדים. הייתה ממארגני "יום מוזיקה ומחול" בשיתוף רשויות מקומיות, וערכה השתלמויות בהוראת החלילית לגיל הרך בכל הארץ, וכמו כן ארגנה פרויקטים מוזיקליים לתינוקות.
בשנת 2000 הקימה כהן את המיזם החברתי Music4life למתן הזדמנות שווה ללימודי מוזיקה לאוכלוסייה עם מוגבלויות, בקונסרבטוריונים ובמרכזי המוזיקה בארץ. עיקר עבודתה הייתה עם ילדים, נוער ומבוגרים עם צרכים מיוחדים: לימדה מוזיקה ונגינה באופן פרטני וקבוצתי, יזמה מפגשי אומן והפקות אולפן, ובנתה כלים חינוכיים המשלבים מוזיקה לשיפור מיומנויות מוטוריות וחברתיות. במקביל עבדה כמורה למוזיקה לפעוטות וילדי הגן בכל הארץ, תוך התמקדות ביישובי הפריפריה.
בשנים 2002–2008 לימדה מוזיקה בפרויקט של אקי"ם והחברה למתנ"סים, וכמו כן ניהלה הרכבים מוזיקליים ומופעים בבית הלוחם. בנוסף, עבדה עם תשושי נפש, אוטיסטים ואנשים עם מוגבלויות בעמותת שק"ל לשילוב קהילתי לאנשים עם מוגבלויות, עם בעלי מוגבלויות שכליות בעמותת אקי"ם, אוטיסטים בעמותת אלו"ט, בעמותת צ'יימס עם בעלי מוגבלויות מוטוריות ושכליות, בעמותת ית"ד עם צעירים עם תסמונת דאון. במסגרת העמותה יצרה עם הצעירים מצגת להבעת רגשות ותחושות בעקבות מלחמת חרבות ברזל.
בשנים 2008–2013 הרצתה על חינוך מוזיקלי. לאחר שצברה ניסיון מקצועי רב בעבודה עם בעלי צרכים מיוחדים, בשנת 2017 הוזמנה להשתתף בוועדת החינוך בכנסת במסגרת דיון בנושא שילוב אוכלוסיות מיוחדות בחברה, והציגה את פועלה לשילוב צעירים עם מוגבלויות בקונסרבטוריונים ברחבי הארץ.
כהן משלבת אוכלוסיות מיוחדות במסגרת הופעותיה, במפגשי אומן ובהפקות אולפן. היא רותמת מוזיקאים וזמרים, ובהם קובי אשרת, חני נחמיאס, טל סונדק, הראל מויאל, אילנית, אוהד חיטמן וליאורה.
בשנת 2021 החלה להרצות במחלקה למוזיקה במכללת גבעת וושינגטון. בין השנים 2021–2024 שימשה מנגישה אקדמית באוניברסיטת בר-אילן, בקורסים למוזיקה, והובילה שישה סטודנטים עם רב-גוניות קוגניטיבית לקבלת תואר ראשון.
החל משנת 2022 פעילה בפרויקט "זרקור-רימון" בבית הספר למוזיקה "רימון" ברמת השרון, המשלב בוגרים בעלי מלגה מ"רימון" עם בוגרים בעלי מוגבלות שכלית והתפתחותית והיא מפיקה איתם מופע מוזיקלי בסוף שנת הלימודים.
החל מדצמבר 2024 מפיקה פודקאסט חברתי חדש שיזמה, "פסקול לכל", הכולל שיחות בין אנשים בעלי מוגבלויות ואנשים ללא מוגבלות.
ביוגרפיה > התנדבות בקהילה

כהן מתנדבת במעון לנשים מוכות ועורכת שם פעילויות מוזיקליות לנשים ולילדים יחד, וכן בביה"ח הדסה עין כרם בירושלים, בארגון "החלמה חלומית" התומך בילדים המאושפזים ובמשפחותיהם.
ביוגרפיה > חיים אישיים

כהן נישאה בשנת 1983 לטובי כהן, שמאי ביטוח, ולהם שלושה ילדים.
הפקות מוזיקליות > רשימה חלקית של הפקות בשילוב ילדים ונוער עם צרכים מיוחדים

ערב התרמה ותמיכה בפרויקט "ידידות צהלה" שייסד רן פקר, בבית חיל האוויר בהרצליה, ב-4 באפריל 2016. לאירוע רתמה עופרה שורה של אמנים, וניצחה על המופע של חניכי צהלה.
ערב התרמה ל"עמותת מחוברים לחיים", שבמסגרתו הופיעו קובי אשרת, האחים גת וילדים עם צרכים מיוחדים, וביצעו את "רסיסים של טל", ורמי שולר הופיע בסולו מרימבה. הפיקה מוזיקלית בהתנדבות עופרה כהן בתל אביב, 13 ביוני 2017.
ערב התרמה למען הרב פיהרר, "40 שנה של חסד". כהן שילבה במופע את הנער רועי גינת, מוזיקאי ופסנתרן עם צרכים מיוחדים, לצד קובי אשרת, שהופיעו בהתנדבות בהיכל התרבות בתל אביב, ב-5 בספטמבר 2018.
במסגרת שיתוף פעולה עם דן אורין, שגריר ישראל לצפון מקדוניה, הפיקה כהן מפגשים מוזיקליים בין ילדי מקדוניה לילדי ישראל, ושילבה בהם צעירים עם צרכים מיוחדים, בין השאר ב"מצעד החיים" ב-2017, 2018 ו-2019 ובחגיגות יום העצמאות במקדוניה.
ב-17 בפברואר 2021 הפיקה כהן, בשיתוף פעולה בין משרד החוץ, שגריר ישראל לצפון מקדוניה דן אורין וראש עיריית כפר סבא רפי סער, ביצוע חדש לשיר "הללויה". השתתפו בו קרוב ל-100 בני נוער מקונסרבטוריון כפר סבא בשילוב עם הרכב "שווים" – צעירים עם מוגבלויות, וזמרות ששרו את "הללויה" בחמש שפות. ההפקה הוצגה בצפון מקדוניה.
כהן סייעה בהפקת תערוכת הצילום "הפוך", שכללה תצלומים של הצלם שלומי אמסלם ממפגשים של צעירים בעלי צרכים מיוחדים עם אלופי עולם בהתעמלות אומנותית ומכשירים, אומנים ופוליטיקאים. התערוכה נוצרה ביוזמת משרד החוץ, בהובלת הדיפלומט דן אורין, והוצגה לראשונה בתיאטרון "הבימה" בדצמבר 2021. בפתיחת התערוכה הופיעה בנגינה קבוצת ילדים עם צרכים מיוחדים, בניצוחה של עפרה כהן. התערוכה נועדה לחיזוק המודעות לשוויון זכויות לאנשים עם מוגבלויות. התערוכה נדדה שנים אחדות ברחבי הארץ ובחו"ל, בצפון מקדוניה, בסרביה ובתערוכה כלכלית-חברתית בבוסניה. התצלומים שנוצרו עבור התערוכה הוצגו ב-105 שגרירויות וקונסוליות של ישראל ברחבי העולם.
כהן לימדה במשך כשנה את צוות "עלה נגב", הכפר שהקים דורון אלמוג, כיצד להפעיל מפגשי מוזיקה. בחנוכת האמפי פארק בעלה נגב שר קובי אשרת את "הללויה" בשיתוף אנשים עם מוגבלויות מהכפר, ב-23 במאי 2017.
כהן הופיעה עם קובי אשרת והילדים עם צרכים מיוחדים דורון לאור ושובל שמש, במופע השקה לספר "עד שאלמד לעוף" מאת נילי דגן בבית היוצר בתל אביב, ב-29 במאי 2018.
שילבה ילדים מוזיקאים עם צרכים מיוחדים במיזם "עם אחד שיר אחד", מיטב אמני ישראל שרים, שהלחין ועיבד דוד קריבושי, ב-2023, ובעקבות מלחמת "חרבות ברזל" הוקלטה הגרסה המחודשת לשיר. כמו כן שילבה עופרה ילדים מוזיקאים עם צרכים מיוחדים בקונצרט "מולדת" - הביתה, למען החזרת החטופים, שבו ניגנו 1,000 מוזיקאים מכל רחבי הארץ באמפיתיאטרון קיסריה, ב-28 בדצמבר 2023.
הוקרה

בשנת 2023 נמנתה כהן עם "נשים משפיעות - 2023" והוענקה לה תעודת הוקרה מעיריית כפר סבא, מראש העיר רפי סער, על פועלה ותרומתה מעוררת ההשראה בהקמת מיזם Music4life, המעניק לאוכלוסיות המיוחדות הזדמנות ללמוד, לנגן ולשיר במרכזי מוזיקה ברחבי הארץ.
בדצמבר 2022 זכתה כהן להימנות עם "גיבורי השנה" של קשת ומפעל הפיס, פרויקט שמביא אל הבמה ישראלים שמקדישים את חייהם לעשיית הטוב למען האחר.
בנובמבר 2022 הוענקה לכהן תעודת הוקרה מעיריית כפר סבא, מראש העיר רפי סער, על הקמת המיזם Music4life לקידום אוכלוסיות מיוחדות באמצעות מוזיקה.
בשנת 2021 הוענקה לכהן תעודת הצטיינות מעיריית ראש העין, מראש העיר שלום בן משה, לאות הוקרה והערכה על הובלת תוכנית מעורבות חברתית.
לצפייה נוספת > טלוויזיה

ביחד אתכם, תוכנית יומית בערוץ 24 עם עופרה כהן, דורון מדלי והראל סקעת, 2 בפברואר 2021.
גבורי וגבורות השנה, עופרה כהן בערוץ 12, תוכנית הבוקר עם גלית ויואב, 2 בספטמבר 2023.
קולות של שינוי, ליאת ברטוב שדה מארחת את עופרה כהן, ערוץ הכנסת 99, 23 בפברואר 2024.
פותחים חג בערוץ 13, עם עופרה כהן, אפריל 2024.
השפעתה של המוסיקה בימי מלחמה, עופרה כהן עם עדן ועודד, ערוץ 14, אפריל 2024.
לצפייה נוספת > רדיו וטלוויזיה אינטרנטית

עופרה כהן "על ספת הגרפולוג" עם מיכל דורון, הרדיו החברתי הראשון, 6 בספטמבר 2017.
אסי זיגדון משוחח עם עופרה כהן, ברדיו "מהות החיים", מתוך "השעה המיוחדת", מרץ 2018.
עופרה כהן ברדיו החברתי הראשון, עם רוני לוגסי, 30 בינואר 2021.
מוזיקה לנשמה עם עופרה כהן, תרבות TlV, נטלי פורטי, 21 באוקטובר 2021.
עופרה כהן בכיכר השבת, אקטואליה, כיכר Tv עם מירי שניאורסון, ד' באדר א', 5 בפברואר 2022.
שווים בתעסוקה, עם עופרה כהן, יום שידורים מיוחד עם מפעל הפיס, שווים ווינט, 3 בדצמבר 2022.
עופרה כהן ברדיו החברתי הראשון, בראש של מוש, 4 בדצמבר 2022.
יוצאות אל האור - פודקאסט מבית NiflaoTV, מירי שניאורסון בשיח עם עופרה, 24 בנוב׳ 2024.
לקריאה נוספת

מוסיכיף לילדים מיוחדים במודיעין, הבמה, 8 ביולי 2013.
גילה שובל, הבת שלכם מוגבלת שכלית התפתחותית, באתר ynet, 29 בדצמבר 2015
עופרה כהן בספר "222 סיפורי השראה", מאת הילה סידי, 20 באוקטובר 2021.
אם ביחד - אפשר גם הפוך, "עלי חפר", גיליון 384, עמ' 20, אוקטובר 2021.
"כשאנחנו ביחד, הכול אפשרי", אתר מועצה אזורית עמק חפר, 12 בדצמבר 2021.
תערוכת "הפוך" תפתח ב"הבימה", בחסות משרד החוץ, לרגל "פברואר יוצא מן הכלל", 10 בפברואר 2023.
כביש 412

| --- | --- |

שדרות הרצל בראשון לציון, מבט דרומה
שדרות הרצל בראשון לציון, מבט דרומה
 מידע כללי
 סיווג:  כביש אזורי
 ציר:  כביש אורך
 אורך:  22 ק"מ
 מיקום
 ערים ראשיות:  רחובות, נס ציונה, ראשון לציון, בית דגן, אור יהודה ויהוד
 נקודת התחלה:  צומת ביל"ו
 נקודת סיום:  צומת יהוד מערב
 
 
כביש 412 הוא כביש אורך בישראל, המחבר בין צומת ביל"ו סמוך לרחובות בדרום לבין צומת יהוד מערב ביהוד מצפון, ואורכו 22 ק"מ. הכביש חוצה את הערים ראשון לציון, נס ציונה ורחובות, חולף סמוך לבית דגן, אור יהודה ויהוד, וחלקו הגדול עובר בשטח בנוי. קטע הכביש שבין רחובות לראשון לציון נסלל בתוואי מסלול ביקורו ההיסטורי של בנימין זאב הרצל.
מסלול הכביש

הכביש מתחיל בצומת ביל"ו, כהמשכו של רחוב הרצל בקריית עקרון, וחוצה את רחובות, שבה הוא נקרא גם כן רחוב הרצל. בסמוך לכביש נמצאים בין היתר תחנת הרכבת של רחובות, מכון ויצמן למדע, הפקולטה לחקלאות של האוניברסיטה העברית ותחנת המשטרה של העיר.
הכביש ממשיך צפונה לנס ציונה שבה הוא נקרא רחוב ויצמן. לאורכו נמצאים ה"קניותר", מרכז הקניות של העיר, התחנה המרכזית של נס ציונה, בסיס של פיקוד העורף וכן שמורת גבעת האירוסים.
בכניסה לראשון לציון, אחרי מחלף ראשונים (לשעבר צומת גן הוורדים) שוב נקרא הכביש שדרות הרצל. בצומת הידוע כ"גן הניצחון" או "כיכר התותח" או "המצבה" מתפצל ממנו רחוב ז'בוטינסקי, הידוע ככביש 441 שממשיך עד חוף הים של ראשון לציון. רחוב הרצל חוצה את ראשון לציון ואז הופך לדרך המכבים החולפת על פני הקריה החקלאית ועל פני קמפוס מכון וולקני, עד הגיעו של הכביש לצומת בית דגן שם הוא נפגש עם כביש 44. לאורך קטע זה יש בכביש נתיבי תחבורה ציבורית (נת"צ) בשני הכיוונים. בפינת רחוב הרצל ורחוב אבי האסירים נמצא מרכז המחוננים והמצטיינים ע"ש רון ורדי.
הכביש חולף על פני בית דגן וחוצה את כביש 1 במחלף שפירים. בקטע זה חולף הכביש סמוך למסלולי ההמראה והנחיתה של נמל התעופה בן-גוריון, והמקום היה למוקד משיכה לחובבי טיסה ותעופה. בעת הכרזת מצב חירום תעופתי הופך הכביש בקטע זה לנתיב תחבורה מרכזי שדרכו מגיעים שירותי החירום למסלולי השדה. הכביש עוקף את אור יהודה מדרום ומסתיים בצומת יהוד מערב, בה הוא נפגש עם כביש 461 וממשיך צפונה ככביש מקומי – שדרות מנחם בגין ביהוד-מונוסון.
היסטוריה

תוכניות לסלילת כביש בין רחובות וראשון לציון שיתחבר לכביש יפו-ירושלים הועלו כבר בשנת 1909. בסוף 1913 כבר הוחל בהבאת אבנים לצורך סלילת הכביש ובתחילת 1914 כבר נתקבל אישור לסלילת הכביש כחלק מהדרך בין יפו לעזה, מהשלטון באיסטנבול והחלק הראשון נמסר לביצוע. אולם בעקבות פרוץ מלחמת העולם הראשונה סלילת הכביש נדחתה. בסוף שנת 1921 הכביש לא היה בראש סדר הקדימות של ממשל המנדט הבריטי, אשר דרש שהמושבות יארגנו הלוואה לצורך סלילת הכביש, אם רצונן לקדם את ביצועו.
סביב סלילת הכביש התנהל מאבק בין רחובות לראשון לציון בשאלה היכן תחל סלילת הכביש. בשנת 1927 הודיע הממשל שיסיים את סלילת הכביש בין ראשון לציון לרחובות על מנת לסייע בהתמודדות עם האבטלה. העבודות על הכביש נמשכו גם בשנת 1929 ובמאי 1931 נשלמו שני שלישים מהכביש.
החלק הצפוני של הכביש נסלל עוד לפני קום מדינת ישראל.
בשנת 2008 נפתח לתנועה מחלף ראשונים עם כביש 431. ב-2014 הושלמה הפרדה מפלסית במקטע הכביש הסמוך לתחנת הרכבת רחובות.
תכנון לעתיד

המקטע בין צומת ביל"ו ועד צומת בית דגן תוכנן להיות חלק מהקו הכחול במערכת התחבורה הציבורית במטרופולין תל אביב, עד שהוקפא. בשנת 2017 החל תכנון ראשוני של קו רכבת תחתית שיעבור במקטע זה במסגרת הוספת קווי מטרו למערכת להסעת המונים במטרופולין תל אביב.
ב-2022 פורסם כי חברת נתיבי איילון קיבלה את האחריות על פרויקט הקו הכחול במסגרת מהיר לעיר. כחלק מביצוע הקו, יסגרו מקטעים בנס ציונה וברחובות לתנועת כלי רכב פרטיים. בנוסף, צפוי להיות מסומן נתיב תחבורה ציבורית שמאלי לאורך כל הכביש, וכן עתיד להיסלל שביל אופניים רציף. הקו הכחול צפוי להתחיל לפעול בשנת 2027.
מחלפים וצמתים עיקריים לאורך הכביש

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 412 מדרום לצפון
רחובות
| 0 | צומת ביל"ו |  | רחובות |   כביש 40 |
| 0.75 | מסעף כפר ביל"ו |  | כפר ביל"ו | כניסה לכפר ביל"ו א' |
| 1.5 | צומת קיבוצים |  | רחובות | שדרות יעקובי, שדרות הקיבוצים |
| 2.5 | צומת עזרא |  | רחובות | רחוב עזרא, רחוב רחל הרשנזון |
| 2.8 | צומת בנימין |  | רחובות | רחוב ביל"ו, רחוב בנימין |
| 3.7 | צומת הנשיא |  | רחובות | רחוב הנשיא הראשון |
| 3.8 | צומת ויצמן |  | רחובות |   כביש 410 (דרך יבנה), כניסה למכון ויצמן |
| 4.2 | צומת חקלאות |  | רחובות | כניסה לפקולטה לחקלאות |
| 4.5 | צומת הלל |  | רחובות | רחוב הלל וחנן אופנהיימר |
| 5 | צומת מדע |  | רחובות | רחוב המדע, דרך אצ"ל |
נס ציונה
| 6 | צומת הנפת הדגל |  | נס ציונה | רחוב הנפת הדגל |
| 6.5 | צומת בן-גוריון |  | נס ציונה |   כביש 4303 (דרך יצחק רבין), רחוב בן-גוריון |
| 7 | צומת בנים |  | נס ציונה | רחוב עמק השושנים, רחוב הבנים |
| 7.7 | צומת מרגולין |  | נס ציונה | רחוב מרגולין, רחוב המאה ואחד |
ראשון לציון
| 9 | מחלף ראשונים |  | ראשון לציון |   כביש 431, שדרות נים |
| 9.6 | צומת תש"ח |  | ראשון לציון | שדרות תש"ח, רחוב אבי האסירים |
| 10.2 | צומת ז'בוטינסקי |  | ראשון לציון |   כביש 441 (רחוב ז'בוטינסקי) |
| 10.5 | צומת כרמל |  | ראשון לציון | רחוב הכרמל |
| 10.8 | צומת אדמונד דה רוטשילד |  | ראשון לציון | רחוב רוטשילד |
| 11 | צומת עין |  | ראשון לציון | רחוב עין הקורא |
| 11.4 | צומת מוהליבר |  | ראשון לציון | רחוב מוהליבר, רחוב ויצמן |
| 11.9 | צומת פרנק |  | ראשון לציון | רחוב צבי פרנק |
| 12.3 | צומת פריימן |  | ראשון לציון | רחוב יעקב פריימן |
| 12.8 | צומת הציונות |  | ראשון לציון | שדרות הציונות |
| 14.2 | צומת המכון |  | ראשון לציון | גישה למכון וולקני ולבית החולים הווטרינרי |
| 15.5 | צומת בית דגן (מחלף בתכנון) |  | בית דגן |   כביש 44 |
| 16 | צומת בגין |  | בית דגן | שדרות מנחם בגין |
| 16.2 | צומת משמר השבעה |  | משמר השבעה | כניסה למשמר השבעה |
בקעת אונו
| 17 | מחלף שפירים |  | בית דגן |   כביש 1 |
| 17.8 | צומת חמד |  | חמ"ד | כניסה לחמ"ד |
| 17.8 | צומת צפריה |  | צפריה |   כביש 4404 |
| 20 | צומת קנדה |  | אור יהודה |   כביש 4622 / רחוב יהדות קנדה |
| 21 | צומת שמיר |  | אור יהודה | רחוב יצחק שמיר |
| 21.3 | צומת שקד |  | נוה מונוסון | רחוב שקד |
| 22 | צומת יהוד מערב |  | יהוד |   כביש 461, שדרות מנחם בגין |
גלריה

שדרות הרצל (כביש 412) בקטע המרכזי בראשון לציון, שם שכנה עד המאה ה-21 התחנה המרכזית הישנה, וכיום נמצא בה מסוף אוטובוסים גדול בנייני מגורים
שדרות הרצל (כביש 412) סמוך לגן הבנים ("המצבה"), מבט צפונה
שדרות הרצל (כביש 412) כפי שנראות מכיכר-הניצחון/גן-הבנים בראשון לציון הידוע גם כ"המצבה" או כ"כיכר התותח" על שם תותח קרופ 75 מ"מ המוצב בו. ליד הגן מתפצל כביש 441 שדרות ז'בוטינסקי משדרות הרצל ופונה צפון-מערבה
התחנה המרכזית בנס ציונה, לפני השיפוצים
ראו גם

גשר יחזקאל בן דוד
הערות שוליים

↑  בן אפרים, ראשון לציון, הפועל הצעיר, 1 ביולי 1909
↑  כביש בין רחובות לראשון לציון, מוריה, 5 בדצמבר 1913
↑  סלול דרכים בארצנו, הדרך יפו שכם והדרך יפו עזה, מוריה, 2 באפריל 1914
↑  רחובות, ענין הכביש, דואר היום, 18 בדצמבר 1921
↑  כביש רחובות ראל"צ, דואר היום, 21 באוגוסט 1924
↑  ממשלת א"י וחוסר העבודה, דבר, 3 במרץ 1927
לגורל כביש רחובות ראל"צ, דבר, 1 ביוני 1927
↑  נס ציונה, שכר עבודה הוגן, דבר, 28 ביוני 1929
↑  ראשון לציון, מצב העבודה, דבר, 1 ביוני 1931
↑  ז. יואלי, ביהודיה המשוחררת, דבר, 22 בפברואר 1949
"צומת המכון" בכניסה למרכז וולקני, כביש 412
בד סטרץ'

ז'קט עשוי לייקרה
בד סטרץ', ובקיצור סטרץ' הוא קבוצה של בדים סינתטיים גמישים, המתמתחים לפי הצורך.
בדי סטרץ' הם משני סוגים:
בד הנמתח רק בכיוון אחד, לאורך או לרוחב.
בד הנמתח לשני הכיוונים, לאורך וגם לרוחב, כגון ספנדקס.
בד סטרץ' פותח כתוצאה מהמאמץ לייצר סיבים מבוססי נאופרן (אנ'), שבעקבותיו החל שיווקם, בשנת 1958, של בדים גמישים כגון ספנדקס. בדי סטרץ' מפשטים את עיצוב הבגד. הם שימשו תחילה בבגדי ים ובחזיות, ובאמצע שנות ה-80 של המאה ה-20 החלו גם מעצבי אופנה להשתמש בהם. מתחילת שנות ה-90 נעשה בהם שימוש נרחב בבגדי ספורט.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מחלקת האוצר של ארצות הברית

| --- | --- |
לוגו המחלקה דגל המחלקה

בניין מחלקת האוצר בשדרות פנסילבניה
 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  הממשלה הפדרלית של ארצות הברית 
 סוכנות בת:  שירות הכנסות הפנים (IRS), המשרד לטרור ומודיעין פיננסי (The Office of Terrorism and Financial (Intelligence, TFI
 תאריך הקמה:  2 בספטמבר 1789 
 מזכיר המחלקה:  סקוט בסנט
 סגן מזכיר המחלקה:  סגן מזכיר האוצר של ארצות הברית
 מטה מרכזי:  בניין מחלקת האוצר 
 עובדים:  115,897 (2007)
 תקציב:  19.56 מיליארד דולרים (2011)
 home.treasury.gov
 קואורדינטות:  38°53′51″N 77°02′03″W﻿ / ﻿38.897556°N 77.034278°W﻿ / 38.897556; -77.034278
 he
 
מחלקת האוצר של ארצות הברית (באנגלית: United States Department of the Treasury) היא המחלקה האחראית על אוצר המדינה במסגרת הממשל האמריקני. היא נוסדה לפי חוק של הקונגרס ב-1789 על מנת לנהל את הכנסות הממשלה. מזכיר האוצר הראשון היה אלכסנדר המילטון. הנשיא ג'ורג' וושינגטון ביקש מהמילטון לקבל עליו את התפקיד לאחר שביקש זאת מרוברט מוריס. המילטון בנה כמעט לבדו את המערכת הכספית של ארצות הברית, ובמשך מספר שנים הוא היה גם הכוח המניע מאחורי ממשלו של וושינגטון.
המחלקה מנוהלת על ידי מזכיר האוצר של ארצות הברית וגזבר ארצות הברית ששומרים על כספי המדינה. המחלקה אחראית על הטבעת והדפסת כל מטבעות ושטרות הכסף שבמחזור באמצעות לשכת החריטה וההדפסה ומטבעת ארצות הברית. כמו כן, היא אחראית על גביית מסים פדרליים באמצעות שירות הכנסות הפנים (IRS). מזכיר האוצר הנוכחי הוא סקוט בסנט.
היסטוריה

משרד הגזבר הוא המשרד היחיד בתוך המחלקה שהיה קיים עוד לפניה, כיוון שהוא נוצר במקור על ידי הקונגרס הקונטיננטלי ב-1775. מחלקת האוצר נוצרה על ידי חוק של הקונגרס שהועבר ב-2 בספטמבר 1789.
אלכסנדר המילטון הושבע לתפקיד מזכיר האוצר הראשון ב-11 בספטמבר 1789. הדיוקן שלו נמצא על צד אחד של השטר של עשרה דולרים ואילו תמונה של בניין מחלקת האוצר מצויה על הצד השני.
תחומי אחריות

התפקידים הבסיסיים של מחלקת האוצר כוללים בין השאר את:
ניהול הכספים הפדרליים.
גביית מיסים, תעריפים ומכס וכספים המשולמים לארצות הברית ובגללה ותשלום כל חשבונות המדינה.
הנפקת כל בולי הדואר, מטבעות ושטרות.
ניהול החשבונות הממשלתיים והחוב הלאומי.
פיקוח על הבנקים במדינה ותוכניות חיסכון.
ייעוץ בענייני פיננסים במדינה ומחוץ למדינה, כספים, כלכלה, מסחר ומדיניות מס – כאשר המדיניות הפיסקלית היא סך כל הדברים הללו ביחד, והאחריות הסופית היא של הקונגרס.
אכיפת חוקי הפיננסים הפדרליים וחוקי המס.
חקירה ותביעה של מעלימי מס, זייפני כספים, זייפני מסמכים, מבריחים, מפיצי משקאות אלכוהוליים לא חוקיים, ואכיפת חוקי הנשק.
כאשר היא מבצעת את הערכת ההכנסות עבור הענף הביצועי, מחלקת האוצר ממלאת מטרה מקבילה לזו של משרד הניהול והתקציב המעריך את הוצאות הענף הביצועי, וועדת המס המשותפת המעריכה את ההכנסות עבור הקונגרס, ומשרד התקציב של הקונגרס המעריך את הוצאותיו של הקונגרס.
המונח רפורמה באוצר מתייחס בדרך כלל באופן צר לרפורמה של המדיניות הכספית והמדיניות הכלכלית הקשורה לנושא ואל הרפורמה בניהול החשבונות. המונח הרחב יותר, רפורמה כספית, מתייחס בדרך כלל לרפורמה במדיניות של מוסדות כגון קרן המטבע הבינלאומית.
מבנה המחלקה

כל המשרדים, השירותים והלשכות במחלקה נמצאים תחת פיקוחו הישיר של מזכיר האוצר, והם אחראים לניהול וניסוח המדיניות. מבנה המחלקה הוא כמפורט להלן:
מזכיר האוצר של ארצות הברית
סגן מזכיר האוצר של ארצות הברית
גזבר ארצות הברית
מטבעת ארצות הברית
לשכת החריטה וההדפסה
תת מזכיר האוצר לענייני כלכלת פנים
עוזר המזכיר למוסדות פיננסיים
עוזר המזכיר לשווקים פיננסיים
עוזר המזכיר לשירות פיסקלי
שירות הנהלת הפיננסים
לשכת החוב הלאומי
תת המזכיר לעניינים בינלאומיים
עוזר המזכיר לעניינים בינלאומיים
תת המזכיר לענייני טרור ומודיעין פיננסי (המשרד לטרור ומודיעין פיננסי)
עוזר המזכיר לענייני טרור פיננסי
עוזר המזכיר לענייני מודיעין וניתוח
הרשת לאכיפת חוקי הפשעים הפיננסיים
המשרד לבקרה על נכסים זרים (OFAC)
עוזר המזכיר למדיניות כלכלית
עוזר המזכיר לענייני חקיקה
עוזר המזכיר לענייני ניהול כספי / קצין הכלכלה הראשי
עוזר המזכיר לענייני ציבור / מנהל מדיניות התכנון
עוזר המזכיר למדיניות מס
שירות הכנסות הפנים
לשכת המיסוי והסחר באלכוהול וטבק
המפקח הכללי
היועץ הכללי
משרד מבקר הכספים
המשרד לפיקוח על החיסכון
תחומי האחריות של משרד היועץ הכללי הם פיקוח על ההליכים החוקיים הכלולים בגביית חובות למדינה, יצירת תקנות להנחיית האופן שבו המכס ייגבה, להוציא צווי התראה נגד עברייני הכנסות או מקבלי כסף ציבורי, בדיקת הקשרים של פקידי המחלקה הרשמיים ומסמכים משפטיים רלוונטיים, מילוי התפקיד של יועץ משפטי למחלקה וניהול אדמות שארצות הברית מקבלת בתמורה לחובות. למשרד הזה קדם משרד מבקר האוצר (1817-1789), המבקר הראשון של האוצר (1820-1817), סוכן האוצר (1830-1820) ויועץ האוצר (1934-1830).
החל מה-24 בינואר 2003, לשכת האלכוהול, טבק וכלי נשק (ATF) חדלה מלהיות לשכה בתוך מחלקת האוצר. סמכויות אכיפת החוק של ה-ATF עברו למחלקת המשפטים. הסמכויות בענייני מס וסחר של ה-ATF נשארו במחלקת האוצר בלשכת המס והסחר באלכוהול וטבק.
ב-1 במרץ 2003, מרכז האימונים לאכיפת החוק הפדרלי, שירות המכס והשירות החשאי עברו למחלקה לביטחון המולדת.
תצלום של חזית הבניין
בניין מחלקת האוצר כפי שהוא נראה ב-1804. הבניין הזה נשרף על ידי הבריטים ב-25 באוגוסט 1814
איור של בניין מחלקת האוצר
ניסים ואטורי

ניסים ואטורי (נולד ב־23 באוקטובר 1969, י"א בחשוון ה'תש"ל) הוא חבר הכנסת מטעם הליכוד וסגן יו"ר הכנסת. כיהן כראש "נוער הליכוד".
קורות חיים > ראשית חייו

ואטורי נולד בשכונת רמת אליהו שבראשון לציון. אביו עלה מלוב בשנת 1949 ואימו תקווה עלתה מעיראק ב־1951.
ואטורי היה חבר סניף תנועת הנוער הלאומי בית"ר בראשון לציון, שם היה חניכו של דוד ביטן, לימים חבר הכנסת מטעם הליכוד. מאז השניים נחשבים למקורבים. לאחר שבשנת 2020 ביטן נדבק בנגיף הקורונה, ואטורי הוסיף לו את השם "חי". בשנת 1991 הוא מונה ליו"ר נוער הליכוד.
הוא שירת בצה"ל בדרגת רב-סמל בתפקיד מפקד צוות חילוץ מטוסים ממסלולי טיסה באחד מבסיסי חיל האוויר.